侯九臣

侯九臣，字養直，又字元忠、歷峰。山西省翼城縣人，明朝政治人物。

嘉靖三十四年（1555年）乙卯科舉人，隆慶二年（1568年）任河南洧川縣知縣，修繕城池河堤『洧川縣知縣……隆慶中。侯九臣。翼城人』。[萬曆十三年]《開封府志》卷七『城池……隆慶二年知縣侯九臣大加築鑿表以尋丈計畝程役旬日而畢。於是城高二丈六尺、基濶一丈五尺。頂濶七尺。馳道女墻悉砌以磚。又爲餙門樓。易門名東曰賔寅。西曰納景。南曰迎薰。濬其隍濶四丈深尋有二尺環城四周又爲梁門。外以通蹄榖稱大備焉』。『社稷壇。舊在城中西北隅。明隆慶三年知縣侯九臣移於西門外。地四畆七分六毫』。『知縣。……侯九臣。翼城舉人。調隣水令』。『侯九臣。字元忠。隆慶二年授洧川縣。性通敏寛。仁愛下民。以事至庭。反復開諭。不事箠朴。而狡詐者不忍欺。見洧城傾圮。盗屢潛入。慨然曰。是與盗共官帑也。城可綏圖耶。因計民田多寡。爲城廣狹。表以尋丈而區分之。課民自築徎以高厚之凖。如凖卽止。民樂趨役。不旬月告竣。倍薄三之一。增庳三之一。易女墻以瓴甓几如也隍以浚廣倍舊亦三之一。深如之樓櫓周盧俱飾。而民不知費。譙呵者有所恃。而不恐萑苻諸奸屏跡矣。明年大雨城完如故。而波澤河流交溢互浸。湮没民田什九。目擊時艱。涕泗交頋。而倉廪適空。遂逼謁諸大姓。勸令輸粟得萬餘斛。所活貧民無筭。初洧水流南郭外。輙潰堤囓城蕩民室廬。歲役丁夫數千人葺堤。茭楗之費以不貲計。因買民田百七十餘畆。鑿渠五百餘丈。役民日數千人。悉頒之廪。民不知勞。再月而渠成。河流遂徙自盧家口東南直下。不復侵南郭矣。歲省民財數百千緡。河亦安流無横溢患。士民德之。若更生然』。[乾隆二十年]《洧川縣志》卷二、四，調山東德州州判『明。德州州判。……隆慶。侯九臣。山西翼城人。舉人』。[道光二十年]《濟南府志》卷二十八『明。德州州判。……隆慶。侯九臣。翼城人。舉人』。[乾隆五十三年]《德州志》卷八，萬曆五年（1577年）『侯九臣。字闕。山西翼城人。萬曆五年任。』。[道光元年]《鄰水縣志》卷二陞任四川鄰水縣知縣『嘉靖三十四年乙卯科鄉試……侯九臣。翼城人。鄰水知縣』。[雍正十二年]《山西通志》卷第六十八『洧川縣城……隆慶二年知縣侯九臣加築』。[雍正] 《職方典》上『石堂村石佛寺碑。隆慶五年。翼城侯九臣記』。《澤州府志》卷之四十四金石錄『乙卯科嘉靖三十四年……侯九臣。字養直。河南㳙川知縣。調山東徳州州判。陞四川鄰水知縣』。[乾隆二年]《翼城縣誌》卷十三選舉，並創建城隍廟『城隍廟。在城中小街。明萬曆五年知縣侯九臣捐俸置買地基一段。創修正殿。並後殿。左右兩廊。十二司。明末爲流寇所燬』。[道光元年]《鄰水縣志》卷一。
註釋

Category:明朝鄰水縣知縣
Category:明朝洧川縣知縣
Category:嘉靖三十四年乙卯科山西鄉試舉人
Category:翼城人
Category:明朝德州判官